Tooni Kroon

Tooni Kroon (sünninimi Antonie Laamann; 16. veebruar 1909 Narva – 27. detsember 1994 Kohtla-Järve) oli eesti ooperilaulja (sopran), näitleja ja muusikapedagoog.

Nooruses kuulus talle Eesti naiste kõrgushüppe rekord.Film ja Elu, nr 23, 17 september 1937, lk 4

Ta lõpetas 1933. aastal Tallinna Konservatooriumi professor Aino Tamme lauluklassi. Samal aastal võitis esimese eesti naislauljana hõbemedali rahvusvahelisel lauljate võistlusel Viinis.

Aastatel 1932–1933 töötas ta Narva teatri Võitleja näitlejana. 1933–1934 oli Ugalas operetilaulja, 1934–1936 Vanemuise ooperilaulja. Aastatel 1936–1939 esines kontsertlauljana Eestis ja välismaal (Helsingis, Kaunases, Varssavis, Berliinis, Viinis).Eesti muusika biograafiline leksikon. Tallinn: Valgus, 1990 

Aastatel 1939–1941 töötas ta Tartu Muusikakoolis klassikalise laulu õpetajana ja laulis külalissolistina Vanemuises.Heino Elleri nimeline Tartu Muusikakool. Klassikalise laulu eriala 

1941. aastal ta arreteeriti NKVD poolt ja oli 1950. aastani vangis, 1966. aastal rehabiliteeriti.

Aastatel 1950–1953 oli Vanemuises koorilaulja. 1953–1977 töötas Kohtla-Järve Laste Muusikakoolis klaveriõpetajana. 

Ta on maetud Tallinna Metsakalmistule.Kalmistute register HAUDI

 Osi 
Marion (Bromme Marion, 1932)
Tosca (Puccini Tosca, 1933 Ugalas)
Tatjana (Tšaikovski Jevgeni Onegin, 1934)
Mimi (Puccini Boheem, 1935)
Juta (Aava Vikerlased, 1935)
Nedda (Leoncavallo Pajatsid, 1935)
Violetta (Verdi Traviata, 1940 Vanemuises)
Austajanna (Dunajevski Klouni poeg, 1951)Tooni Kroon Eesti Teatriliidu saidil

 Helikandjaid 
Eesti lauljad Viini rahvusvahelisel konkursil 1933–38 (LP, 1990)
Eesti lauljate arhiivisalvestisi III (CDR, 2003)

Viited

 Kirjandus 
E. Uuli. Tooni Kroon 60-aastane. – Edasi, 16. veebruar 1969
E. Kampus. Kunagisele vanemuislasele mõeldes. – Edasi, 17. veebruar 1979
Tooni Kroon oli „Ugala" ooperisolist. Intervjueerinud Ü. Alo. – Tee Kommunismile, 11. veebruar 1984
E. Kampus. Särasilmne lauljatar. – Edasi, 19. veebruar 1989
H. Pedusaar. Eesti esimene rahvusvahelisel konkursil premeeritud laulja. – Muusikaleht 1999, 2
K. Haan. Tooni Krooni diplom. – Variatsioone eesti muusikale. Tallinn, 2009 (Aegkiri; 3)

Kategooria:Eesti lauljad
Kategooria:Narva Teatri näitlejad
Kategooria:Ugala näitlejad
Kategooria:Vanemuise näitlejad
Kategooria:Eesti muusikapedagoogid
Kategooria:Eesti kõrgushüppajad
Kategooria:Eesti represseeritud isikud
Kategooria:Metsakalmistule maetud
Kategooria:Sündinud 1909
Kategooria:Surnud 1994